Leopold Haverl

Leopold Haverl (* 16. február 1936, Bratislava – † 5. február 2016, Bratislava) bol slovenský herec a recitátor.

V roku 1954 absolvoval štúdium herectva v Odbornom divadelnom kurze pri Štátnom konzervatóriu v Bratislave. V rokoch 19541960 bol členom Dedinského divadla, 19601965 Krajského divadla v Trnave, 19651968 Divadla poézie a od roku 1967 bol členom činohry SND v Bratislave. V divadlách vytváral charakterové a dramaticky vypäté postavy.

Od 60. rokov začal hrávať vo filmoch a najmä v televízii, ktorá mu poskytla väčší priestor (napr. Prípad jasnovidca Hanussena (1969), Hájnikova žena (1971), Straty a nálezy (1975), Život bez konca (1982). Vytvoril portréty historických osobností napr. Lenina, V. Clementisa a L. Novomeského (v seriáli Povstalecká história (1984).

V roku 1980 dostal titul zaslúžilý umelec.

Zomrel 5. februára 2016 po vážnych problémoch s obličkami.

Filmografia 
 1959: Kapitán Dabač
 1968: Niet inej cesty (Hostinský)
 1968: Traja svedkovia (jurátus Kamil Žiaranský)
 1970: Naši pred bránami (Martin)
 1971: Hľadači svetla (Paul)
 1972: Človek na moste (nemecký veliteľ)
 1974: Do zbrane, kuruci! (barón Vitál)
 1976: Postup (tréner Steiner)
 1976: Vojaci slobody (Jaroslav)
 1977: Penelopa (Stanko)
 1977: Súkromná vojna (dr. Krivoš)
 1977: Vítězný lid (Laco Novomeský)
 1977: Zrcadlení (Lariš)
 1978: Poéma o svedomí (Laco Novomeský)
 1979: Tři od moře (kapitán plavby)
 1980: Demokrati (mäsiar Tolkoš)
 1981: Noční jazdci (Babušek)
 1981: Plavčík a Vratko (mlynár)
 1983: Putování Jana Amose (Rembrandt)
 1986: Kohút nezaspieva (holič Samko Uhrík)
 1987: Narozeniny režiséra Z. K.
 1987: Neďaleko do neba (farár Mozoľa)
 1990: V rannej hmle (mjr. Fridrich)
 1997: Četnické humoresky
 2007: Ordinácia v ružovej záhrade (Cyril)
 2008: Áno, miláčik! (Leo)
 2014: Tajné životy
 2014: Doktori (pán Šiška)
 2014: Divoké kone (Osvald Závodský)

Referencie

Externé odkazy 
 
 

Slovenskí dabingoví herci
Slovenskí divadelní herci
Slovenskí filmoví herci
Slovenskí televízni herci
Česko-slovenskí zaslúžilí umelci
Držitelia Krištáľového krídla
Osobnosti z Bratislavy